**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 3848**

**02 अप्रैल, 2018 को उत्तर के लिए**

**मिलिटेरी इंजीनियर सर्विस का प्रतीक चिन्ह**

**3848. श्री के.आर. अर्जुननः**

क्या रक्षा मंत्री यह बताने की कृपा करेंगे कि :

(क) क्या मिलिटेरी इंजीनियर सर्विस का कोई विशिष्ट प्रतीक चिन्ह मौजूद है ;

(ख) यदि हां, तो चिन्ह का प्रयोग करने वाला प्राधिकारी कौन है ;

(ग) क्या शासकीय पत्राचार में 'हेडक्वार्टर मिलिटेरी इंजीनियर सर्विस' नाम का उपयोग नहीं करने के संबंध में 'इंजीनियर-इन-चीफ' शाखा द्वारा कोई विशेष निदेश जारी किया गया है;

(घ) यदि हां, तो इसके क्या कारण हैं ;

(ड.) क्या यह सच है कि विगत दो वर्षों के दौरान मिलिटेरी इंजीनियर सर्विस की वेबसाइट पर इंजीनियर-इन-चीफ शाखा के कार्मिक निदेशालय द्वारा जारी तैनाती आदेशों और परिपत्रों की प्रतियां अपलोड नहीं की गई हैं ; और

(च) यदि हां, तो इसके क्या कारण हैं ?

**उत्तर**

**रक्षा मंत्रालय में राज्य मंत्री (डॉ. सुभाष भामरे)**

(क): जी, नहीं ।

(ख): प्रश्न नहीं उठता ।

(ग) और (घ): यह सुनिश्चित करने के लिए कि सभी निदेशालयों और उप निदेशालयों द्वारा एक समान पता उपयोग में लाया जाए, 'इंजीनियर-इन-चीफ' शाखा द्वारा एक परामर्शिका जारी की गई थी ।

(ड.) और (च): 'इंजीनियर-इन-चीफ' द्वारा प्राधिकृत पते वाले तैनाती आदेशों और परिपत्रों की प्रतियां पिछले दो वर्षों से एम.ई.एस. की वेबसाइट पर अपलोड की जा रही हैं ।

\*\*\*\*\*